Мы махуэхэм
Жэпуэгъуэм и 5, махуэку
ЕгъэджакIуэм и дунейпсо махуэщ
УФ-м и уголовнэ розыскым и лэжьакIуэм и махуэщ
Адыгэ Республикэр къыщызэрагъэпэща махуэщ
Таджикистаным и къэралыбзэм и махуэщ
1914 гъэм япэу уэгум щызэзэуащ. Абы щызэрихьэлIат франджыхэмрэ нэмыцэхэмрэ я кхъухьлъатэ зырыз.
1917 гъэм Владикавказ Налшык округхэм я лIыкIуэу Советхэм я II урысейпсо съездым ягъэкIуат Киров Сергей.
1929 гъэм СССР-м щыяпэу Ленинград къыщызэIуахат макъри щIэту фильмхэр щыбгъэлъагъуэ хъуну кинотеатр.
1991 гъэм СССР-м Дунейпсо валютэ фондым дэлэжьэным теухуауэ япэ зэгурыIуэныгъэр ирищIылIащ.
Урысей актрисэ, СССР-м и цIыхубэ артисткэ, Урысейм и Къэрал саугъэтыр тIэунейрэ зыхуагъэфэща Чуриковэ Иннэ и ныбжьыр илъэс 74-рэ ирокъу.
Актёр цIэрыIуэ, кинорежиссёр, Урысей Федерацэм, Приднестровье Молдавие Республикэм я цIыхубэ артист Михайлов Александр и ныбжьыр илъэс 73-рэ ирокъу.
Таджикистан Республикэм и президент (1992 гъэм къыщыщIэдзауэ) Рахмон Эмомали и ныбжьыр илъэс 65-рэ ирокъу.
Адыгэ Республикэм къыщалъхуа совет спортсмен цIэрыIуэ, спортым щIыхь зиIэ и мастер, 1976 гъэм Монреаль (Канадэ) щекIуэкIа Олимп джэгухэм дзюдомкIэ чемпион щыхъуа Невзоров Владимир и ныбжьыр илъэс 65-рэ ирокъу.
Генерал-лейтенант, УФ-м и ВВС-м и командующэм и къуэдзэу щыта, техникэ щIэныгъэхэм я кандидат, Урысей Федерацэм дзэ хуэIухуэщIэхэмкIэ щIыхь зиIэ и IэщIагъэлI Быж Айтэч и ныбжьыр илъэс 67-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м и Къэрал саугъэтым и лауреат, ДАХ-м и тхьэмадэу 2006 — 2009 гъэхэм лэжьа, республикэм гуманитар къэхутэныгъэхэмкIэ и институтым и унафэщI Дзэмыхь Къасболэт и ныбжьыр илъэс 60 ирокъу.
Совет волейболисткэ, 1980 гъэм Москва щекIуэкIа Олимпиадэм чемпионкэ щыхъуа Ахэмын Еленэ къыщалъхуа махуэщ.
КъШР-м щIыхь зиIэ и журналист, «Ногай давысы» газетым и редактор нэхъыщхьэ Атуовэ Алтынай къыщалъхуа махуэщ.
Шэшэн Республикэм и Iэтащхьэ (2007 гъэ лъандэрэ), Урысейм и ЛIыхъужь Кадыров Рамзан и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 13 — 15, жэщым градуси 4 — 6 щыхъунущ.
Жэпуэгъуэм и 6, мэрем
Ущыпсэуну къезэгъ щIыпIэхэр хъумэным и дунейпсо махуэщ
Архитектурэм и дунейпсо махуэщ
Ашхабад къалэм (Тыркумэн) 1948 гъэм щIыр щыщыхъеям хэкIуэдахэр ягу къыщагъэкIыж махуэщ. А гузэвэгъуэм хэкIуэдауэ щытащ цIыху мини 176-рэ.
Белоруссием и архив IэнатIэм и лэжьакIуэм и махуэщ
Мысырым IэщэкIэ зэщIэузэда и къарухэм я махуэщ
1768 гъэм Тыркум Урысейм зауэ кърищIылIащ.
1889 гъэм США-м щыщ къэхутакIуэ, хьэрычэтыщIэ Эдисон Томас триха япэ фильмыр игъэлъэгъуащ.
1922 гъэм РКП(б)-м и ЦК-м и пленумым унафэ къищтащ совет республикэхэр зэрызэгуагъэхьэну щIыкIэм теухуауэ.
1975 гъэм Киев и «Динамо» клубым и футболистхэм Европэм и Кубок нэхъыщхьэр къахьащ.
1977 гъэм ди къэралым щащIа «Миг-29» зэребгъэрыкIуэ кхъухьлъатэ псынщIэр япэу уэгум ихьащ.
1986 гъэм шахматхэмкIэ дунейм щынэхъ лъэщ дыдэу зэрыщытыр аргуэру наIуэ ищIащ Каспаров Гарри — ар Карпов Анатолий текIуащ.
2010 гъэм Instagram сервисым лэжьэн щIидзащ.
Сирием и президенту щыта Асад Хафез къызэралъхурэ илъэс 87-рэ ирокъу.
Хоккеист цIэрыIуэу щыта, УФ-м щIыхь зиIэ и тренер, Олимп джэгухэм тIэунейрэ я чемпион Михайлов Борис и ныбжьыр илъэс 73-рэ ирокъу.
Кубаным и къэрал лэжьакIуэ, политик, социологие щIэныгъэхэм я доктор, ЩIДАА-м и академик Харитонов Евгений и ныбжьыр илъэс 70 ирокъу.
Биологие щIэныгъэхэм я доктор, ЩIДАА-м и академик КIадэ Азэмэт и ныбжьыр илъэс 70 ирокъу.
Теленэтынхэр езыгъэкIуэкI, спорт комментатор, ТЭФИ саугъэтыр зрата Губерниев Дмитрий и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 16 — 18, жэщым градуси 6 — 9 щыхъунущ.
